О Б Р А З Л О Ж Е Њ Е

I. УСТАВНИ ОСНОВ

Уставни основ за доношење Закона о изменама и допунама Закона о предшколском васпитању и образовању садржан је у одредби члана 97. тачка 10. Устава Републике Србије, према коме Република Србија уређује и обезбеђује, између осталог, систем у области образовања и бриге о деци.

II. РАЗЛОЗИ ЗА ДОНОШЕЊЕ ЗАКОНА

Закон о изменама и допунама Закона о предшколском васпитању и образовању (у даљем тексту: Закон), који је ступио на снагу осмог дана од дана објављивања у „Службеном гласнику Републике Србије”, односно 18. новембра 2017. године, допринео је унапређивању примене појединих законских решења у циљу обезбеђивања и унапређивања квалитета, доступности и праведности предшколског васпитања и образовања.

С обзиром на то да је у поступку доношења Закон о изменама и допунама Закона о основама система образовања и васпитања, којим се унапређују поједина решења у области предшколског и основног образовања и васпитања, указала се потреба да се у Закону о предшколском васпитању и образовању изврше одговарајуће измене и допуне у циљу усаглашавања са одредбама закона којим се уређују основе система образовања и васпитања.

III. ОБЈАШЊЕЊЕ ОСНОВНИХ ПРАВНИХ ИНСТИТУТА

И ПОЈЕДИНАЧНИХ РЕШЕЊА

Чланом 1. Предлога закона о изменама и допунама Закона о предшколском васпитању и образовању (у даљем тексту: Предлог закона) извршена је измена члана 6. Закона којим се прописује евиденција и јавне исправе у циљу терминолошког усклађивања са новим Законом о изменама и допунама Закона о основама система образовања и васпитања.

Чланом 2. Предлога законадодаје се нови члан 6а којим се прописују рокови чувања података у евиденцији.

Чланом 3. Предлога законапрописани су рокови за доношење подзаконских аката и важење подзаконских аката донетих до ступања на снагу овог закона.

Чланом 4. Предлога законапрописано је ступање на снагу Закона осмог дана од дана објављивања у „Службеном гласнику Републике Србије“.

IV. ПРОЦЕНА ФИНАНСИЈСКИХ СРЕДСТАВА

ПОТРЕБНИХ ЗА СПРОВОЂЕЊЕ ЗАКОНА

За спровођење овог закона нису потребна средства у буџету Републике Србије.

V. АНАЛИЗА ЕФЕКАТА ЗАКОНА

У складу са одредбама члана 40. став 2. и члана 46. став 6. Пословника Владе „Службени гласник РС”, бр. 61/06 - пречишћен текст, [69/08](http://we2.cekos.com/ce/index.xhtml?&file=f59622&action=propis&path=05962201.html&domen=0&mark=false&query=&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-), [88/09](http://we2.cekos.com/ce/index.xhtml?&file=f69681&action=propis&path=06968101.html&domen=0&mark=false&query=&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-), [33/10](http://we2.cekos.com/ce/index.xhtml?&file=f74411&action=propis&path=07441101.html&domen=0&mark=false&query=&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-), [69/10](http://we2.cekos.com/ce/index.xhtml?&file=f77016&action=propis&path=07701601.html&domen=0&mark=false&query=&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-), [20/11](http://we2.cekos.com/ce/index.xhtml?&file=f80645&action=propis&path=08064501.html&domen=0&mark=false&query=&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-), 37/11, 30/13 и 76/14), уз Предлог закона о изменама и допунама Закона о предшколском васпитању и образовању, не треба приложити Анализу ефеката закона, имајући у виду да предложена законска решења не производе нове трошкове (негативне ефекте) за грађане и привреду.